Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 17352

7. fejezet A légiforgalmi szolgálatok tájékoztatásokra vonatkozó előírásai 7.1 Időjárásról szóló tájékoztatás 7.1.1 Általános rész 7.1.1.1 A légiforgalmi szolgálati egységeket feladataik ellátásához szükséges mértékben lássák el az észlelt tényleges és előrejelzett időjárási körülményekről szóló tájékoztatással, amelyet olyan formában adjanak meg, amely a légiforgalmi szolgálatok személyzete részéről a lehető legkevesebb értelmezést (dekódolást) igényli és olyan gyakorisággal, amely kielégíti az érintett légiforgalmi szolgálati egységek igényeit. 7.1.1.2 Ajánlás — A meteorológiai hivatalt úgy helyezzék el, hogy megkönnyítsék a személyes kapcsolattartást és egyeztetést a meteorológiai hivatal valamint a légiforgalmi szolgálatot biztosító egység 2007/70/II. szám személyzete között. Ahol a két egység közös elhelyezése nem lehetséges, a szükséges kapcsolattartást más módon biztosítsák. 7.1.1.3 Ajánlás — A légiforgalmi szolgálati egységek számára adják meg a repülőtér közelében, különösen az emelkedési és megközelítési területeken tapasztalható, a légijármű üzemeltetés szempontjából veszélyt jelentő időjárási jelenségek elhelyezkedéséről, függőleges kiterjedéséről, haladási irányáról és mozgási sebességéről szóló részletes tájékoztatásokat. Megjegyzés: Az ilyen időjárási jelenségek felsorolása a 3. Annex 4. fejezet 4.6.8.1 pontjában található. 7.1.1.4 Ajánlás — Amikor a számítógéppel feldolgozott magaslégtéri időjárási adatokat a légiforgalmi szolgálati egységek számítógépeivel történő felhasználás céljából digitális formátumban a légiforgalmi szolgálati egységek rendelkezésére bocsátják, azok tartalma, formátuma és az adattovábbítás módja a meteorológiai és az illetékes légiforgalmi szolgálati hatóság közötti megállapodásnak megfelelő legyen. 7.1.2 Repüléstájékoztató és körzeti irányító központok 7.1.2.1 A repüléstájékoztató és körzeti irányító központokat a lehető leghamarabb lássák el SIGMET, AIRMET tájékoztatásokkal, különleges légi jelentésekkel, érvényes és előrejelzett időjárás jelentésekkel, külön hangsúlyozva az időjárás romlás várható vagy tényleges bekövetkezését. Ezek a jelentések és előrejelzések terjedjenek ki a repüléstájékoztató vagy irányító körzetre, továbbá minden más légtérre, amelyet a körzeti légiközlekedési egyezmények alapján meghatároztak. Megjegyzés: Ezen előírás teljesítése céljából bizonyos időjárás-változásokat időjárás-romlásnak értelmeznek annak ellenére, hogy ezek rendes körülmények között nem így értékelendők. A hőmérséklet növekedése például kedvezőtlenül befolyásolhatja bizonyos légijármű-típusok üzemeltetését. 7.1.2.2 A repüléstájékoztató és körzeti irányító központok számára megfelelő rendszeres időközönként adják meg a magasságmérő beállítás céljára szolgáló, az érintett repüléstájékoztató és körzeti irányító központok által meghatározott helyekre vonatkozó érvényes légnyomás adatokat. 7.1.3 Bevezető irányító szolgálatot ellátó egységek 7.1.3.1 A bevezető irányító szolgálatot ellátó egységeket lássák el az illetékességük alá tartozó légterekre és repülőterekre vonatkozó észlelt tényleges valamint az előrejelzett időjárási körülményekről szóló tájékoztatással. A különleges jelentéseket valamint az időjárás előrejelzések módosításait a lehető legrövidebb időn belül adják meg a bevezető irányító szolgálatot ellátó egységek számára, akkor, amikor azok a meghatározott előírások szerint szükségessé válnak és ne várják meg a következő időjárás jelentés vagy előrejelzés rendes időpontját. Ahol egyszerre több érzékelőt alkalmaznak, azok kijelzőjén azonosítás céljából egyértelműen jelöljék meg, hogy az adott érzékelő melyik futópályára és futópálya szakaszra vonatkozik. Megjegyzés: Lásd a 7.1.2.1 pontot követő megjegyzést. 7.1.3.2 A bevezető irányító szolgálatot ellátó egységek számára adják meg a magasságmérő beállítás céljára szolgáló, az érintett bevezető irányító szolgálatot ellátó egység által meghatározott helyekre vonatkozó érvényes légnyomás adatokat. 7.1.3.3 A végső megközelítés, leszállás és felszállás során bevezető irányító szolgálatot ellátó egységeket talajszél kijelzővel (kijelzőkkel) kell felszerelni. A kijelző (kijelzők) a repülőtéri irányító torony –és ha ilyet létesítettek – a meteorológiai állomás hasonló kijelzőivel együtt ugyanarról a talajszél érzékelőről (érzékelőkről) működjön (működjenek). 2007/70/II. szám 7.1.3.4 Azokon a repülőtereken, amelyeken a futópályamenti látástávolság értékeket műszerekkel mérik, a végső megközelítés, leszállás és felszállás során bevezető irányító szolgálatot ellátó egységeket szereljék fel kijelző berendezéssel, amely lehetővé teszi az aktuális futópályamenti látástávolság értékek leolvasását. A kijelző (kijelzők) a repülőtéri irányító torony –és ha ilyet létesítettek – a meteorológiai állomás hasonló kijelzőivel együtt ugyanarról az érzékelőről (érzékelőkről) működjön (működjenek). 7.1.3.5 Ajánlás – Az olyan egységeket, amik a végső megközelítés, leszállás és felszállás során bevezető irányító szolgálatot nyújtanak olyan repülőtéren, ahol a felhőalap magasságát műszeres módszerekkel mérik, el kell látni olyan kijelzővel (kijelzőkkel), amelyek lehetővé teszik az aktuális felhőalap érték(ek) leolvasását. A kijelző (kijelzők) a repülőtéri irányító torony –és ha ilyet létesítettek – a meteorológiai állomás hasonló kijelzőivel együtt ugyanarról az érzékelőről (érzékelőkről) működjön (működjenek). 7.1.3.6 A végső megközelítés, leszállás és felszállás során bevezető irányító szolgálatot ellátó egységeket el kell látni a megközelítési és felszállási útvonalakon közlekedő vagy a körözéses megközelítést végző légijárművek működését hátrányosan befolyásoló szélnyírásra vonatkozó tájékoztatással. Megjegyzés: A szélnyírás figyelmeztetés kiadására valamint a meteorológiai tájékoztatásokra vonatkozó ATS előírásokat a 3. Annex 7. és 10. fejezete, valamint 6. Függeléke tartalmazza. 7.1.4 Repülőtéri irányító torony 7.1.4.1 A repülőtéri irányító tornyokat lássák el az illetékességük alá tartozó repülőtérre vonatkozó észlelt tényleges valamint az előrejelzett időjárási körülményekről szóló tájékoztatással. A különleges jelentéseket valamint az időjárás előrejelzések módosításait a lehető legrövidebb időn belül adják meg a repülőtéri irányító tornyok számára, akkor, amikor azok a meghatározott előírások szerint szükségessé válnak és ne várják meg a következő időjárás jelentés vagy előrejelzés rendes időpontját. Megjegyzés: Lásd a 7.1.2.1 pontot követő megjegyzést. 7.1.4.2 A repülőtéri irányító tornyok számára adják meg a magasságmérő beállítás céljára szolgáló, az adott repülőtérre vonatkozó érvényes légnyomás adatokat. 7.1.4.3 A repülőtéri irányító tornyokat talajszél kijelző berendezéssel szereljék fel. A kijelző (kijelzők) a repülőtéri irányító torony –és ha ilyet létesítettek – a meteorológiai állomás hasonló kijelzőivel együtt ugyanarról a talajszél érzékelőről (érzékelőkről) működjön (működjenek). Ahol egyszerre több érzékelőt alkalmaznak, azok kijelzőjén azonosítás céljából egyértelműen jelöljék meg, hogy az adott szélmérő melyik futópályára és futópálya szakaszra vonatkozik. 7.1.4.4 Ajánlás — Azokon a repülőtereken, amelyeken a futópályamenti látástávolság értékeket műszerekkel mérik, a repülőtéri irányító tornyokat szereljék fel kijelzővel (kijelzőkkel), amely lehetővé teszi az aktuális futópályamenti látástávolság értékek leolvasását. A kijelző (kijelzők) (berendezések) a meteorológiai állomás — ha ilyet létesítettek — hasonló kijelzőjével (kijelzőivel) együtt ugyanarról a futópályamenti látástávolság érték kijelzőről (kijelzőkről) működjön (működjenek). 7.1.4.5 Ajánlás – A repülőtéri irányítótornyot olyan repülőtéren, ahol a felhőalap magasságát műszeres módszerekkel mérik, el kell látni olyan kijelzővel (kijelzőkkel), amelyek lehetővé teszik az aktuális felhőalap érték(ek) leolvasását. A kijelző (kijelzők) a meteorológiai állomás – ha ilyet létesítettek – hasonló kijelzőivel együtt ugyanarról az érzékelőről (érzékelőkről) működjön (működjenek). 7.1.4.6 A repülőtéri irányító tornyokat el kell látni a megközelítési és felszállási útvonalakon közlekedő vagy a körözéses megközelítést, valamint a futópályán felszálláshoz történő nekifutást illetve leszállás utáni kigurulást végző légijárművek működését hátrányosan befolyásoló szélnyírásra vonatkozó tájékoztatással. 2007/70/II. szám 7.1.4.6 Ajánlás — A repülőtéri irányító tornyokat és/vagy más illetékes egységeket lássák el repülőtéri figyelmeztetésekkel. Megjegyzés: A repülőtéri figyelmeztetést kiváltó meteorológiai körülmények felsorolása a 3. Annex 6. Függelék 5.1.2 pontjában található. 7.1.5 Távközlési állomások Ahol ez a repüléstájékoztatás céljai érdekében szükséges, a távközlési állomásokat lássák el az észlelt tényleges valamint az előrejelzett időjárási körülményekről szóló tájékoztatással. A tájékoztatás egy példányát továbbítsák a repüléstájékoztató vagy a körzeti irányító központnak. 7.2 A repülőtér állapotára valamint a berendezések működésére vonatkozó tájékoztatás A repülőtéri irányítótornyokat és a bevezető irányító szolgálatot ellátó egységeket rendszeresen tájékoztassák a repülőtér mozgási területének az üzemeltetés szempontjából lényeges állapotáról, beleértve az időszakos veszélyeket is. Adjanak továbbá rendszeres tájékoztatást a repülőteret kiszolgáló bármely berendezés üzemi állapotáról. 7.3 A navigációs berendezések működésére vonatkozó tájékoztatás 7.3.1 A légiforgalmi szolgálati egységeket rendszeresen tájékoztassák a felelősségi területükön belül található nem látás utáni navigációs berendezések, a felszállási, indulási, megközelítési és leszállási eljárásokhoz nélkülözhetetlen látás utáni segédeszközök, továbbá a felszíni mozgáshoz szükséges látás utáni és nem látás utáni berendezések üzemi állapotáról. 7.3.2 Ajánlás — A 7.3.1 pontban jelzett látás utáni és nem látás utáni berendezések üzemi állapotáról és ennek változásáról szóló tájékoztatásokat az illetékes légiforgalmi szolgálati egység(ek) megfelelő időben kapja(k) meg, az érintett berendezés igénybevételéhez szükséges idő figyelembevételével. Megjegyzés: Az ATS egységeknek a látás utáni és nem látás utáni berendezésekről szóló tájékoztatásával kapcsolatos útmutatót a Légiforgalmi Szolgálati Tervezési Kézikönyv (Doc 9426), a látás utáni segédeszközök ellenőrzésére vonatkozó előírásokat a 14. Annex I. kötete, a kiegészítő útmutatót a Repülőtér Tervezési Kézikönyv 5. része (Doc 9157) tartalmazza. A nem látás utáni berendezések ellenőrzésére vonatkozó előírásokat a 10. Annex I. kötete tartalmazza. 7.4 Személyzet nélküli szabad léggömbökről szóló tájékoztatás A személyzet nélküli szabad léggömbök üzemeltetői a 2. Annex előírásainak megfelelően folyamatosan tájékoztassák az illetékes légiforgalmi szolgálati egységeket a személyzet nélküli szabad léggömbök repülésének részleteiről. 7.5 A vulkáni tevékenységről szóló tájékoztatás 7.5.1 A légiforgalmi szolgálati egységeket a helyi megállapodásoknak megfelelően tájékoztassák a vulkánkitörés előtti vulkáni tevékenységről, a vulkánkitörésről és a vulkáni hamufelhőről, amelyek hatással lehetnek a felelősségi területükön belül a légijárművek által igénybe vett légtérre. 7.5.2 A körzeti irányító és repüléstájékoztató központokat lássák el a társított vulkáni tevékenység tanácsadó központok (VAAC) által kiadott vulkáni hamuról szóló tanácsadói tájékoztatásokkal. 2007/70/II. szám Megjegyzés: A vulkáni tevékenység (hamu) tanácsadó központokat (VAAC) a 3. Annex 3.5.1 pontja alapján a körzeti légiközlekedési egyezményben jelölik ki. 7.6 A radióaktív anyagokról és mérgező kémiai "felhőkről" szóló tájékoztatás A légiforgalmi szolgálati egységeket a helyi megállapodásoknak megfelelően tájékoztassák a légtérbe jutott radioaktív vagy mérgező kémiai anyagokról, amelyek hatással lehetnek a felelősségi területükön belül a légijárművek által igénybe vett légtérre.

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes